The Meanest Girl in Town

«The Meanest Girl in Town» er en rask amerikansk filmsang, skrevet av Joy Buyers.

Elvis Presley sang den i Metro-Goldwyn-Mayer-filmen Girl Happy (1965). Rusty Wells (Presley) fremførte sangen i en scene, hvor han opptrådte sammen med et band. En rødhåret kvinne bar en plakat hvor det sto «I'm Evil» og skulle forestille «the meanest girl in town».

Presley spilte inn «The Meanest Girl in Town» i Radio Recorders, Hollywood, 10. juni 1964. Den ble utgitt på soundtrackalbumet Girl Happy (RCA Victor LPM 3338 (mono) og RCA Victor LSP 3338 (stereo)) i 1965. MGM-produsent var George Stoll.

Referanser 

Sanger fra USA
Sanger fra 1964
Elvis Presley-sanger